VILNIAUS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL VILNIAUS RAJONO CENTRINĖS BIBLIOTEKOS, JOS SKYRIŲ, Vladislavo SIROKOMLĖS MUZIEJAUS, VILNIAUS KRAŠTO ETNOGRAFINIO MUZIEJAUS IR JŲ FILIALŲ LANKYMO BŪTINŲ SĄLYGŲ

2020 m. balandžio 28 d. Nr. A27(1)-1013

Vilnius

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 16 punktu, vykdydama Lietuvos Respublikos Vyriausybės 2020 m. balandžio 22 d. nutarimo Nr. 398 „Dėl Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ pakeitimo“ 1.12 papunktį bei Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. balandžio 23 d. sprendimą Nr. V-974 „Dėl archyvų, bibliotekų ir muziejų lankymo sąlygų“:

1. N u r o d a u Vilniaus rajono Centrinei bibliotekai, jos skyriams, Vladislavo Sirokomlės muziejaus, Vilniaus krašto etnografiniam muziejui ir jų filialams (toliau – Įstaigos):

1.1. vykdyti Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. balandžio 23 d. sprendime Nr. V-974 (toliau - Sprendimas) išdėstytus nurodymus;

1.2. karantino Lietuvos Respublikos teritorijoje paskelbimo laikotarpiu atverti įstaigas lankytojams tik sudarius ir užtikrinus Įstaigų lankymo būtinas sąlygas.

2. Į p a r e i g o j u Įstaigų vadovus, vadovaujantis Sprendimu, sudaryti tinkamas darbo sąlygas bei aprūpinti Įstaigos darbuotojus pakankamu kiekiu būtinųjų apsaugos priemonių.

3. P a v e d u:

3.1. Kultūros, sporto ir turizmo skyriui supažindinti Įstaigas su šiuo įsakymu;

3.2. Ūkio skyriui paskelbti šį įsakymą Teisės aktų registre, Viešųjų ir tarptautinių ryšių skyriui – savivaldybės interneto svetainėje.

Administracijos direktorė	Liucina Kotlovska